437.57 REGOLI DWAR IL-ĠBIR TA’ INFORMAZZJONI FUQ ŻOONOSI U AĠENTI ŻOONOTIĊI L-AVVIŻ LEGALI 78 ta’ l-2005. L-AVVIŻ LEGALI 78 ta’ l-2005. 1. Titolu u skop. (1) It-titolu ta’ dawn ir-regoli hu Regoli dwar il-Ġbir ta’ Informazzjoni fuq Żoonosi u Aġenti Żoonotiċi. (2) L-iskop ta’ dawn ir-regoli hu l-implimentazzjoni tar-regoli mniż/la taħt id-Direttiva tal-Kunsill ta’ l-Unjoni Ewropea 92/117/KEE dwar miżuri fuq il-protezzjoni kontra żoonosi speċifikati u aġenti żoonotiċi speċifikati f’annimali u prodotti ta’ oriġini mill-annimali sabiex jipprevjenu tifqigħ ta’ infezzjonijiet u intossikazzjonijiet li jinġarru fl-ikel f’Malta. Tifsir. 2. Għall-finijiet ta’ dawn ir-regoli- "aġent żoonotiku " ifisser kull batterju, virus jew parassita illi x’aktarx jikkawża żoonosi; " l-awtorità kompetenti " tfisser is-Servizzi Veterinarji f’Malta kif ipprovdut fl-artikolu 2 ta’ l-Att dwar is-Servizzi Veterinarji, jew kull awtorità oħra fejn dik ir-responsabbilità tkun ġiet delegata lilha mis-Servizzi Veterinarji; Kap. 437. Kap. 437. "kampjun " tfisser kampjun meħud mis-sid jew minn persuna responsabbli mill-istabbiliment jew mill-annimali, jew meħud f’ismu, sabiex ikun eżaminat għall-aġent żoonotiku; "kampjun uffiċjali " tfisser kampjun meħud mill-awtorità kompetenti sabiex ikun ittestjat għall-aġent żoonotiku. Il-kampjun uffiċjali għandu jkollu riferenza għall-ispeċi, it-tip, l-ammont u l-metodu ta’ ġbir, u l-identifikazzjoni ta’ l-oriġini mill-annimal jew mill-prodott ta’ oriġini mill-annimal. Dak il-kampjun għandu jittieħed mingħajr ma jkun ingħata avviż; " laboratorju nazzjonali approvat " tfisser laboratorju approvat u rikonoxxut mill-awtorità kompetenti ta’ Malta biex jagħmel eżamijiet ta’ kampjuni uffiċjali sabiex jiskopri aġent żoonotiku; "pajjiż terz " tfisser pajjiżilli mhux membru tal-Komunità Ewropea; " Stat Membru " tfisser Stat li huwa membru fil-Komunità Ewropea; "żoonosi" t ffisser kull marda u, jew infezzjoni li x’aktarx tkun trasmessa b’mod naturali mill-annimali għan-nies. 3. (1) F’Malta, miżuri meħuda skond dawn ir-regoli mill-awtorità kompetenti huma kordinati fil-livell nazzjonali u lokali, b’mod partikolari fir-rigward ta’ kull stħarriġ epidemjoloġiku. (2) Fil-livell lokali, l-awtorità kompetenti għandha tkun assistita minn laboratorji nazzjonali approvati. (3) L-awtorità kompetenti għandha tinnomina l-laboratorji approvati għar-riferenza nazzjonali għaż-żoonosi u aġenti żoonotiċi mniż/la fl-Iskeda I, il-punt I, fejn tista’ ssir l-identifikazzjoni ta’ aġent żoonotiku jew il-konferma finali tal-preżenza tiegħu. 4. Ġbir ta’ informazzjoni fuq żoonosi u aġenti żoonotiċi. (1) Għandu jiġi żgurat li jitwettqu dawn ir-regoli li ġejjin f’Malta: (a) li l-operaturi jew minjamministra l-istabbilimenti approvati skond id-Direttivi tal-Kunsill ta’ l-Unjoni Ewropea 64/433/KE 71/118/KEE u 77/99/KE li l-operaturi jew minjamministra l-istabbilimenti approvati skond id-Direttivi tal-Kunsill ta’ l-Unjoni Ewropea 64/433/KEE, E ikunu obbligati li jżommu għall-perjodu minimu li jkun speċifikat mill-awtorità kompetenti u li jiġi komunikat lill-istess awtorità meta din hekk tkun teħtieġ, ir-riżultati ta’ l-eżamijiet għall-preżenza ta’ żoonos imniż/la fl-Iskeda I, il-punt I; (b) li kemm l-iżolament u l-identifikazzjoni ta’ aġenti żoonotiċi kemm biex tkun stabbilita kull evidenza oħra dwar il-preżenza tagħhom, dan jaqa’ taħt il-persuna responsabbli mil-laboratorju jew, meta l-identifikazzjoni ssir ximkien ieħor li ma jkunx il-laboratorju, taħt il-persuna responsabbli mill-eżami; (ċ) lid-djanjosi u l-identifikazzjoni ta’ aġent żoonotiku jiġu rappurtati lill-awtorità kompetenti; (d) li l-awtorità kompetenti tiġbor informazzjoni fuq l-aġenti żoonotiċi kollha li l-preżenza tagħhom tkun ġiet konfermata matul it-testijiet u l-eżamijiet u fuq il-każijiet kliniċi kollha fil-bnedminu fl-annimali taż-żoonos imsemmija fl-Iskeda I, il-punt I; (e) li l-Istati Membri l-oħra jkunu regolarment infurmati fl-Standing Veterinary Committee magħmul mid-Deċiżjoni tal-Kunsill ta’ l-Unjoni Ewropea 68/361/KEE, bil-każijiet kliniċi reġistrati skond il-paragrafu (d). (2) Skond il-proċedura mniż/la fl-artikolu 5(3) ta’ l-Att dwar is-Servizzi Veterinarji, id-disposizzjonijiet ta’ din ir-regola jistgħu jkunu estiżi sabiex ikopru ż-żoonosi u l-aġenti żoonotiċi mniż/la fl-Iskeda I, il-punti II u III. 5. (1) L-awtorità kompetenti għandha tevalwa l-informazzjoni miġbura skond regola 4(1)(d). L-awtorità għandha tinforma lill-Kummissjoni Ewropea, sal-aħħar tal-31 ta’ Mejju ta’ kull sena, bit-tendenzi u l-għejun ta’ l-infezzjonijiet żoonotiċi rrekordjati matul is-sena preċedenti. (2) Is-subregola (1) ma għandhiex taqta’ barra aktar rapporti frekwenti għal informazzjoni addizzjonali, fejn iċ-ċirkostanzi jkunu hekk jeħtieġu. 6. Sistemi ta’ traċċar għall-moviment ta’ annimali fl-irziezet. Is-sistemi ta’ traċċar għall-moviment ta’ annimali fl-irziezet mniż/la fid-Deċiżjoni tal-Kunsill ta’ l-Unjoni Ewropea 89/153/KEE għandhom ikunu enforzati fir-rigward tal-miżuri għaż-żoonosi u aġenti żoonotiċi mniż/la f’dawn ir-regoli. 7. (1) (a) L-awtorità kompetenti għandha tgħarraf lill-Gvern bil-miżuri nazzjonali li tkun qed tieħu biex twettaq l-għanijiet ta’ dawn ir-regoli fir-rigward ta’ żoonos imniż/la fl-Iskeda I, il-punti I u II, bl-eċċezjoni ta’ dawk li diġà jkunu qegħdin jittieħdu għall-bruċellosi u t-tuberkulosi taħt pjanijiet li jkunu ġew approvati fil-kuntest tal-leġislazzjoni veterinarja. Dawn il-miżuri għandhom jintbgħatu lill-oganizzazzjoni internazzjonali rilevanti u lill-Istati Membri. (b) Dawn il-miżuri jistgħu jinkludu miżuri sabiex jiskopru ż-żoonosi u l-aġenti żoonotiċi mniż/la fl-Iskeda I, il-punt III. (ċ) L-awtorità kompetenti għandha tibgħat lill-Kummissjoni Ewropea rapport fuq is-sitwazzjoni epidemjoloġika għat-trikinosi kull sena. (2) Fil-każ ta’ salmonella fit-tjur, l-awtorità kompetenti għandha tibgħat lill-Kummissjoni Ewropea pjanijiet magħmula skond il-kriterji mniż/la fl-Iskedi II u III. Dawn il-pjanijiet għandhom: (a) fir-rigward ta’ salmonella, jispeċifikaw il-miżuri li jittieħdu biex ikun hemm konformità mar-rekwiżiti minimimniż/la fl-Iskeda III; (b) iqisu sew is-sitwazzjoni speċifika f’Malta; (ċ) jindikaw l-għadd ta’ laboratorji nazzjonali approvati fejn ikunu ser isiru l-eżamijiet u l-identifikazzjoni ta’ salmonella u l-proċeduri approvati għal dawk il-laboratorji. (3) Kap. 437. Kap. 437. Skond il-proċedura mniż/la fl-artikolu 5(3) ta’ l-Att dwar is-Servizzi Veterinarji- (a) il-pjanijiet msemmija fis-subregola (2) għandhom ikunu approvati mill-Ministru responsabbli għas-servizzi veterinarji, u (b) jistgħu jsiru emendi u ż-żjidiet fil-pjan li jkun ġie approvat preċedentement sabiex ikunu jistgħu jitqiesu l-iżviluppi li jsiru fis-sitwazzjoni ta’ Malta. 8. Kontribuzzjoni finanzjarja għall-qtil u t-teħid ta’ kampjuni uffiċjali. Kap. 437. (a) Regoli dettaljati li jirregolaw il-kontribuzzjoni finanzjarja lejn il-miżuri għall-qtil u distruzzjoni u teħid ta’ kampjuni imposti skond l-Iskeda III, is-Sezzjoni I, il-punt V jistgħu jiġu stabbiliti skond il-liġi tal-Komunità Ewropea u l-artikoli 18 u 19 ta’ l-Att dwar is-Servizzi Veterinarji. (b) Fir-rigward tal-miżuri mniż/la fl-Iskeda III, il-kontribuzzjonijiet finanzjarji mniż/la fl-artikoli 18 u 19 ta’ l-Att dwar is-Servizzi Veterinarji ma għandhomx ikunu ta’ benefiċċju għal persuni li jrabbu l-annimali li jkunu kissru r-rekwiżiti ta’ dawn ir-regoli. 9. Miżuri biex tkun evitata l-introduzzjoni ta’ salmonella f’razzett. L-awtorità kompetenti għandha tistabbilixxi regoli li jkunu jispeċifikaw il-miżuri li għandhom jittieħdu sabiex tiġi evitata l-introduzzjoni ta’ salmonella f’xi razzett, u dawn għandhom jitqiesu skond il-prinċipji mniż/la fl-Anness II tad-Direttiva tal-Kunsill ta’ l-Unjoni Ewropea 90/539/KEE. 10. Spezzjonijiet fuq il-post minn esperti tal-Kummissjoni Ewropea. Esperti mill-Kummissjoni Ewropea jistgħu, sakemm ikun neċessarju għall-applikazzjoni uniformi ta’ dawn ir-regoli u b’koperazzjoni ma’ l-awtoritajiet kompetenti ta’ Malta, jagħmlu spezzjonijiet fuq il-post. Biex jagħmlu hekk, huma jistgħu jivverifikaw jekk Malta tkunx qegħda tiżgura konformità ma’ dawn ir-regoli billi jagħmlu spezzjonijiet fuq perċentwalira preżentattiva azjendi. Il-Kummissjoni għandha tinforma lill-awtorità kompetenti bir-riżultati ta’ l-ispezzjonijiet illi tkun għamlet. L-awtorità kompetenti għandha tieħu l-miżuri kollha li jistgħu jkunu neċessarji sabiex tqis ir-riżultati ta’ l-ispezzjonijiet. 11. Miżuri ta’ salvagwardja. Kap. 437. Il-miżuri ta’ salvagwardja mniż/la fil-liġi tal-Komunità Ewropea u fl-artikoli 15(5) u 16(3) ta’ l-Att dwar is-Servizzi Veterinarji, li jikkonċernaw spezzjonijiet veterinarji li għandhom isiru fil-kummerċ ma’ Stati Membri jew ma’ pajjiżi terzi, għandhom ikunu japplikaw għall-iskop ta’ dawn ir-regoli.